### **Projektas**

|  |  |  |
| --- | --- | --- |
|  |  |  |
| **Šilutės rajono savivaldybėS****TARYBA**  |

**SPRENDIMAS**

**DĖL SUTIKIMO REORGANIZUOTI ŠILUTĖS DIENOS PASLAUGŲ CENTRĄ IR PAVEDIMO ŠILUTĖS SOCIALINIŲ PASLAUGŲ CENTRUI TEIKTI**

**ŠILUTĖS SENELIŲ GLOBOS NAMŲ STRUKTŪRINIŲ PADALINIŲ – SOCIALINIŲ PASLAUGŲ TARNYBOS IR JUKNAIČIŲ SAVARANKIŠKO GYVENIMO NAMŲ –SOCIALINES PASLAUGAS**

2013 m. sausio d. Nr. T1-

Šilutė

Vadovaudamasi Lietuvos Respublikos civilinio kodekso (Žin., 2000, Nr. 74-2262) 2.96 str., 2.97 str. 3 d., 2.99 str., 2.101 str. 1 d., Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2010, Nr. 25-1177) 6 str. 12 p., 8 str. 1 d., 16 str. 2 d. 21 p., Lietuvos Respublikos biudžetinių įstaigų įstatymo (Žin., 2010, Nr. 15-699) 14 str., Lietuvos Respublikos darbo kodekso patvirtinimo, įsigaliojimo ir įgyvendinimo įstatymo (Žin., 2002, Nr. [64-2569](http://www3.lrs.lt/cgi-bin/preps2?a=169334&b=); Žin., 2005, Nr. 67-2400; Žin., 2012, Nr. 135-6859) 138 str.,

Šilutės rajono savivaldybės taryba n u s p r e n d ž i a:

1. Sutikti iki 2013 m. balandžio 1 d. reorganizuoti Šilutės dienos paslaugų centrą prijungiant jį prie Šilutės socialinių paslaugų centro:

1.1. Reorganizavimo tikslas – sudaryti sąlygas plėtoti geros kokybės nestacionarių socialinių paslaugų organizavimą – sujungiant visų nestacionarių socialinių paslaugų teikimą vienoje įstaigoje.

1.2. Reorganizavimo būdas – prijungimas.

1.3. Reorganizuojama biudžetinė įstaiga – Šilutės dienos paslaugų centras.

1.4. Dalyvaujanti reorganizavime biudžetinė įstaiga – Šilutės socialinių paslaugų centras.

1.5. Po reorganizavimo veiksianti biudžetinė įstaiga – Šilutės socialinių paslaugų centras.

1.6. Po reorganizavimo veiksiančios biudžetinės įstaigos savininko teises ir pareigas įgyvendinanti institucija – Šilutės rajono savivaldybės taryba.

2. Pavesti Šilutės socialinių paslaugų centrui nuo 2013 m. balandžio 1 d. teikti Šilutės senelių globos namų struktūrinių padalinių – Socialinių paslaugų tarnybos ir Juknaičių savarankiško gyvenimo namų – socialines paslaugas:

2.1. Nustatyti, kad Šilutės senelių globos namų struktūrinių padalinių – Socialinių paslaugų tarnybos ir Juknaičių savarankiško gyvenimo namų – darbuotojų darbo santykiai tęsiasi Šilutės socialinių paslaugų centre.

2.1.1. Įpareigoti – Šilutės senelių globos namų ir Šilutės socialinių paslaugų centro vadovus pasirašyti susitarimą (trišalę sutartį) su kiekvienu perkeliamu darbuotoju dėl Šilutės senelių globos namų struktūrinių padalinių – Socialinių paslaugų tarnybos ir Juknaičių savarankiško gyvenimo namų darbuotojų darbo santykių tęsimo Šilutės socialinių paslaugų centre.

3. Įpareigoti:

3.1. Šilutės dienos paslaugų centro, Šilutės senelių globos namų ir Šilutės socialinių paslaugų centro vadovus iki 2013 m. vasario 15 d. parengti po socialinių paslaugų teikimo pavedimo ir reorganizavimo veiksiančio Šilutės socialinių paslaugų centro nuostatų projektą.

3.2. Šilutės dienos paslaugų centro ir Šilutės socialinių paslaugų centro vadovus parengti reorganizavimo sąlygų aprašą bei jį paskelbti viešai vieną kartą visų reorganizavime dalyvaujančių biudžetinių įstaigų nuostatuose nurodytame šaltinyje ir Lietuvos Respublikos biudžetinių įstaigų įstatymo nustatyta tvarka pranešti raštu visiems šių įstaigų kreditoriams.

3.3. Šilutės socialinių paslaugų centro vadovą ne vėliau kaip pirmą viešo paskelbimo apie reorganizavimo sąlygų aprašo parengimą dieną reorganizavimo sąlygų aprašą pateikti Juridinių asmenų registrui.

4. Pavesti Šilutės rajono savivaldybės administracijai šio sprendimo vykdymo kontrolę.

5. Pavesti rajono savivaldybės administracijai paskelbti šį sprendimą Savivaldybės interneto tinklalapyje [www.silute.lt](http://www.silute.lt)

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė

Raimundas Ambrozaitis

2013-01-

Alvidas Šimelionis

2013-01- 14

Virginija Paulauskienė

2013-01-10

Lina Pašinskytė

 2013-01-10

Vita Stulgienė

2013-01-11

Jūratė Bandzienė

2013-01-10

Rengė

Audra Barauskienė

2013-01-03

\\192.168.0.97\projektai$\Tarybos\_projektai\_2011-2013\2013\_metai\2013-01-31\SOC04JVKPA.docx

AIŠKINAMASIS RAŠTAS

**Dėl TARYBOS sprendimo**

**„DĖLSUTIKIMO REORGANIZUOTI ŠILUTĖS DIENOS PASLAUGŲ CENTRĄ IR PAVEDIMO ŠILUTĖS SENELIŲ GLOBOS NAMŲ STRUKTŪRINIŲ PADALINIŲ – SOCIALINIŲ PASLAUGŲ TARNYBOS IR JUKNAIČIŲ SAVARANKIŠKO GYVENIMO NAMŲ SOCIALINIŲ PASLAUGŲ TEIKIMO ŠILUTĖS SOCIALINIŲ PASLAUGŲ CENTRUI“**

2013 m. sausio 3 d.

 Šilutė

***1. Tikslai ir uždaviniai.***

Įgyvendinti Šilutės rajono savivaldybės tarybos 2012 m. kovo 29 29 d. sprendimu Nr. T1-360 patvirtinto Šilutės rajono savivaldybės 2012 m. socialinių paslaugų plane (3 skirsnis, 10 punktas (Priemonių planas) išdėstytą uždavinį: Plėtoti nestacionarių socialinių paslaugų teikimą ir priemones. Viena iš priemonių yra – Šilutės dienos paslaugų centro, Juknaičių savarankiško gyvenimo namų prie Šilutės senelių globos namų, Socialinių paslaugų tarnybos prie Šilutės senelių globos namų, paslaugų teikimą perduoti Laikino gyvenimo namams.

Centrinė projektų valdymo agentūra 2012-09-06 Nr. 2012/2-8724 atsiuntė raštą „Dėl projekto Nr. VP3-2.4-SADM-01-R-31-001 „Šilutės rajono Laikinojo gyvenimo namų statyba“, kuriame iš esmės neprieštaravo, kad Laikinojo gyvenimo namų pavadinimas būtų pakeistas į Socialinių paslaugų centro. Savivaldybės taryba 2012 m. spalio 25 d. sprendimo Nr. T1-562 „Dėl Šilutės socialinių paslaugų centro steigimo“ 1 punktu nusprendė įsteigti nuo 2013 m. sausio 1 d. Šilutės rajono savivaldybės biudžetinę įstaigą – Šilutės socialinių paslaugų centrą.

***2.Kaip šiuo metu yra sureguliuoti projekte aptarti klausimai.***

Šiuo metu nestacionarias socialines paslaugas organizuoja ir teikia:

1. Šilutės senelių globos namų struktūriniai padaliniai – Socialinių paslaugų tarnyba teikia pagalbą į namus (Taikos g. 12, Šilutė) bei Juknaičių savarankiško gyvenimo namai nuo 2011-01-01[[1]](#footnote-1) teikia socialinės priežiūros paslaugas (A. ir R. Kiškių g. 1, Juknaičiai, Šilutės r. sav.);

2. Šilutės dienos paslaugų centras teikia dienos socialinę globą (Tilžės g. 32A, Šilutė) sutrikusio intelekto ir kompleksinę negalią turintiems asmenims bei socialinių įgūdžių ugdymo ir palaikymo paslaugas rajono socialinės rizikos šeimose augantiems vaikams (lopšelio – darželio „Raudonkepuraitė“ patalpose, **Atgimimo alėja 1, Šilutė).**

***3. Kokių pozityvių rezultatų laukiama.***

Bus įgyvendinti Šilutės rajono savivaldybės 2012 m. socialinių paslaugų plane numatyti uždaviniai. Savivaldybės tarybai sutikus reorganizuoti Šilutės dienos paslaugų centrą prijungiant jį prie Šilutės socialinių paslaugų centro bei pavestiŠilutės socialinių paslaugų centrui teikti Šilutės senelių globos namų struktūrinių padalinių – Socialinių paslaugų tarnybos ir Juknaičių savarankiško gyvenimo namų – socialines paslaugas, viena įstaiga (Šilutės socialinių paslaugų centras) teiktų visas nestacionarias socialinės priežiūros ir globos paslaugas, kurias šiuo metu teikia kelios Savivaldybės biudžetinės įstaigos. Taip pat planuojama pradėti teikti naujos rūšies paslaugų: rajono vaikams, suaugusiems ir senyviems asmenims su sunkia negalia – dienos socialinę globą ir slaugą asmens namuose.

***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nėra.

***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti ar panaikinti; jeigu reikia Kolegijos ar mero priimamų aktų, nurodyti, kas ir kada juos turėtų parengti, priėmus teikiamą projektą.***

Reikės patvirtinti (nauja redakcija) Šilutės socialinių paslaugų centro ir Šilutės senelių globos namų nuostatus, didžiausius leistinus pareigybių skaičius bei pakeisti arba panaikinti žemiau pateiktus Savivaldybės tarybos sprendimus:

*1 lentelė*

|  |  |
| --- | --- |
| 2012-12-13 Nr. T1-610 | [Dėl 2013 metų socialinių paslaugų kainų patvirtinimo](http://www.infolex.lt/silute/Default.aspx?Id=3&DocId=24951) |
| 2011-03-31 Nr. T1-1710 | [Dėl Šilutės senelių globos namų didžiausio leistino pareigybių skaičiaus nustatymo](http://www.silute.lt/publ/tarybos/2011-03-31/T1-1710.doc) |
| 2010-11-25 Nr. T1-1570 | [Dėl Juknaičių savarankiško gyvenimo namų paslaugų teikimo pavedimo Šilutės senelių globos namams ir Šilutės senelių globos namų veiklos nuostatų, patvirtintų Šilutės rajono savivaldybės tarybos 2010 m. spalio 28 d. sprendimu Nr. T1-1542, pakeitimo](http://www.silute.lt/publ/tarybos/2010-11-25%2847%29/T1-1570.doc) |
| 2010-10-28 Nr. T1-1542 | [Dėl Šilutės senelių globos namų nuostatų patvirtinimo](http://www.silute.lt/publ/tarybos/2010-10-28%2846%29/T1-1542.doc) |
| 2012-10-25 Nr. T1-562 | [Dėl Šilutės socialinių paslaugų centro steigimo](http://www.infolex.lt/silute/Default.aspx?Id=3&DocId=24439) |

***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į teisės aktų projektų antikorupcinio vertinimo taisykles.***

Reikalinga atlikti antikorupcinį vertinimą.

***7. Projekto metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Reorganizavus Šilutės dienos paslaugų centrą, susitaupytų Šilutės dienos paslaugų centro direktoriaus vieno mėnesio darbo užmokestis ir Sodros įmokos – 2349 Lt per mėnesį, per metus – 28 200 Lt, nes prijungiant vieną biudžetinę įstaigą prie kitos – lieka vienas direktorius – Šilutės socialinių paslaugų centro. Šilutės dienos paslaugų centro direktorė sutinka pereiti dirbti į Socialinių paslaugų centrą.

Tuo tarpu kitų darbuotojų etatai išliktų tokie kaip yra šiuo metu.

*Reorganizuojamos įstaigos ir perduodamų paslaugų statistika 2 lentelė*

|  |  |  |  |
| --- | --- | --- | --- |
| ***Socialinės paslaugos*** | ***2013 m.******Sausio 1 d. teikiama*** | ***Planuojamos******Lėšos tūkst. Lt 2013 m.***  | ***Etatai******/******Darbuotojai*** |
| Pagalba į namus *Socialinių paslaugų tarnyba prie Šilutės senelių globos namų* | 146 žmonės (sprendimų 131, nes iš jų 15 šeimų, 116 vienišų)  | SB – 315,0SB (SP) – 78,0 | 18,5/22 |
| Juknaičių savarankiško gyvenimo namai *Šilutės senelių globos namai* | 23 žmonės(Iš jų 1 šeima, 21 vienišas asmuo)  | SB – 17,5SB (SP) – 7,0 | 1/1 |
| Dienos socialinė globa ir slauga namuoseES projektas (planuojama)*Planuojama teikti 20 asmenų su sunkia negalia* | - | ES – apie 170,0 | Numatyta 7 etatai |
| Socialinės rizikos šeimų vaikams, socialinės rizikos vaikams-*institucijoje* *Šilutės dienos paslaugų centras* | 21 vaikui | SB – 25,0SB (SP) – 0,0Projektas – 43,4 | 1,5/2 |
| Neįgaliems asmenims dienos socialinė globa įstaigoje*Šilutės dienos paslaugų centras* | 19(iš jų 15 su sunkia negalia, iš kurių 12 pripažinta neveiksniais) | TD – 200,0SB – 53,0SB (SP) – 35,0 | 8/11 |
| VISO: | 209 | 943,9 | 36 / 43 |

*Šaltinis: Socialinės paramos skyriaus surinkti duomenys*

***8. Projekto autorius ar autorių grupė.***

Alvidas Šimelionis, Savivaldybės administracijos direktoriaus pavaduotojas; Savivaldybės administracijos Socialinės paramos skyriaus specialistai. Sprendimo projektą įformino Audra Barauskienė, Socialinės paramos skyriaus vedėjos pavaduotoja.

***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***

Nėra.

***10 . Kiti, autorių nuomone, reikalingi pagrindimai ir paaiškinimai.***

Informacija apie socialinių paslaugų rūšis, kurios būtų teikiamos Šilutės socialinių paslaugų centre, pateikta 3 lentelėje.

*Socialinių paslaugų centre būtų teikiamos: 3 lentelė*

|  |  |
| --- | --- |
| Eil. Nr. | Socialinių paslaugų rūšys pagal žmonių socialines grupes[[2]](#footnote-2) |
| ***Socialinių paslaugų centre būtų teikiamos:*** |
| 1. | Laikinas apnakvindinimas (iki 3 parų vienu kartu). |
| 2. | Trumpalaikė socialinė globa (iki 6 mėn. + gavus leidimą ir ilgiau, tačiau neilgiau 1 metų). |
| 3. | Apgyvendinimas savarankiško gyvenimo namuose – Socialinių paslaugų centre. |
| 4. | Apgyvendinimas savarankiško gyvenimo namuose – Juknaičių savarankiško gyvenimo namuose. |
| 5. | Intensyvi krizių įveikimo pagalba smurtą patyrusiems asmenims ir jų vaikams. Iki 2013 sausio 1 d. teikė Saugų vaikų globos namai. |
| 6. | Pagalba į namus. Šiuo metu teikia Šilutės senelių globos namų struktūrinis padalinys – Socialinių paslaugų tarnyba.  |
| 7. | Dienos socialinė globa ir slauga asmens namuose ((ES projektas, planuojama) vaikams, suaugusiems ir senyviems asmenims su sunkia negalia). |
| 8. | Dienos socialinė globa įstaigoje. Šiuo metu Šilutės dienos paslaugų centras teikia dienos socialinės globos paslaugas suaugusiems sutrikusio intelekto ir kompleksinę negalią turintiems asmenims. |
| 9. | Socialinių įgūdžių ugdymas ir palaikymas institucijoje Dienos paslaugų centras rizikos vaikams. Socialinės teikiama Šilutės lopšelyje-darželyje „Raudonkepuraitė“ patalpose. |

*Šaltinis: Socialinės paramos skyriaus surinkti duomenys*

Socialinės paramos skyriaus vedėjo pavaduotoja Audra Barauskienė

1. Savivaldybės tarybos 2010-11-25 sprendimu Nr. T1-1570 „Dėl Juknaičių savarankiško gyvenimo namų paslaugų teikimo pavedimo Šilutės senelių globos namams ir Šilutės senelių globos namų veiklos nuostatų, patvirtintų Šilutės rajono savivaldybės tarybos 2010 m. spalio 28 d. Sprendimu Nr. T1-1542, pakeitimo“ nuspręsta pavesti Juknaičių savarankiško gyvenimo namų paslaugų teikimą Šilutės senelių globos namams nuo 2011 m. sausio 1 dienos. [↑](#footnote-ref-1)
2. Lentelė užpildoma pagal Socialinių paslaugų kataloge (Žin., 2006, Nr. 43-1570) žmonių socialinėms grupėms numatytas socialinių paslaugų rūšis. [↑](#footnote-ref-2)